Leonor Meneses Noronha

Leonor Meneses Noronha (Lisboa, https://escritoras-em-portugues.com/en/xvii/d-leonor-de-menezes/ - 1664ko irailaren 4a) Espainiako Urrezko Mendeko  idazlea izan zen, Laura Mauricia ezizenaz ezagunagoa, bere garaiko emakume idazleek jasotzen zituzten satirak zirela eta, bere nortasuna ezkutatzeko erabili baitzuen. Bere lanak Felipe IV.aren eta Karlos II.aren garaian izan ziren ezagunak. Prosa eta bertsoa landu zituen, eta gaztelaniaz idatzi zuen.

 Biografia 
Nahiz eta Serrano Sanzek Villarrealeko Fernando de Meneses eta Maria Freire y Andrada markesen alaba zela dioen, ez da hala: hauek mende bat lehenago bizi izan ziren (Fernando 1524an hil zen) eta bere alaba, Leonor de Noronha, moja izan zen eta 1563an hil zen: seguru asko, izen berdina izateak ekarri du nahastea.

Toledoko Jeronimaren (Manuel da Câmara Vila Francako II. Kondearen alaba) eta Castelo Brancoko komendadore Fernando de Menesesen alaba eta oinordekoa zen. Lisboan jaio zen —orduan hispaniar koroaren parte—, eta badirudi hizkuntzak eta humanitateak ikasi zituela. Teresa Langlek idatzi du Leonor Menesesek ezkontzari uko egin ziola idaztera dedikatzeko, baina hau ere akatsa da; seguruena, arestian aipatutako izenen arteko nahasketagatik. Egia esan, bi aldiz ezkondu zen: lehenik, Fernando Mascarenhasekin, Seremgo I. Kondearekin , eta, alargunduta, Atouguiako VI. Konde Jerónimo de Ataíderekin; honekin lau seme-alaba izan zituen.

 Lanak 

 Komediak idatzi zituen, baina lan bakarra dago gordeta: gorteko nobela El desdeñado más firme (1655ean inprimatua), prosaz zein bertsoz idatzia. Lan honen ale bat besterik ez dago, Espainiako Liburutegi Nazionalean R-25004 etiketarekin gordea, eta ez du ez leku ez inprenta izenik. Eskaintza Luisa María Noronha de Meneses ahaideari egina dago, eta Parisen sinatua.

 Erreferentziak 

 Bibliografia 

  Armon, Shifra (2002). Picking wedlock: women and the courtship novel in Spain. 4. eta 5. kapituluak (ingelesez). Rowman & Littlefield. ISBN 978-0742507739. 

 Kanpo estekak 

Kategoria:Lisboatarrak
Kategoria:Gaztelaniazko idazleak
Kategoria:XVII. mendeko emakume idazleak
Kategoria:Espainiako Urrezko Mendeko idazleak